Sensibilitat, agilitat i perfecció

Circa va impactar per la seva potència en la inauguració del Grec de l'any passat presentant Opus. Si alguna cosa se'ls va trobar a faltar, llavors, va ser grams d'emoció. Tot era executat amb perfecció. A Beyond hi ha, en canvi, una sensibilitat notable (i la mateixa agilitat i perfecció en la interpretació dels números acrobàtics del 2013). Amb música que evoca a la cançó minimalista, al so de l'arc de violí passant per una serra. És com una llarg anunci d'estiu de colònia sublim. 

Amb aquelles maillots de marineres que marquen les espatlles i deixen veure les cames fortes de les artistes, traslladen l'espai a un cabaret atemporal del Mediterrani. Els nois també deambulen per l'escena com uns treballadors del moll. El gran mèrit de Circa són els treballs de mà a mà, tot i que també llueixen en trapezi i barra fixa, per exmeple. L'equip és insòlit pèrquè hi ha, per exemple, una portadora (la que aguanta sota tot el pes) pujant-se sobre seu altres noies o xicots. Els caps d'animals (gats, conills, lleons?) posen el toc màgic surrealista, és un fil dramatúrgic que ajuda a enllaçar els números acrobàtics i que acaba sugerint-ne de nous. Una coreografia molt més acrobàtica que dansada, però. Potser hi ha un excès en aquests intervals, com si es volgués allargar la durada de l'espectacle. I no li cal. Perquè tot el que es veu i com s'interpreta és magnètic. Quan això passa, el de menys és valorar si s'han desplaçat suficientment les manetes del rellotge. El públic els aclama dempeus.
Jordi Bordes. Recomana, 25 juliol 2014

______________________________________________________ 

Circ amb aires de cabaret

Escasa oferta de circo en esta edición 2014 del Festival Grec y la Sala Ovidi Montllor llena para recibir a Circa, que ya el año pasado triunfaron con Opus. En esta ocasión se presentan mucho más salvajes, feroces y animales pero con una fuerte carga sentimental que se refleja desde el principio en la banda sonora escogida para acompañar sus acrobacias.

New York, New York o My Way nos trasladan a un cierto ambiente de cabaret, sus indumentarias marineras y el doble telón lo confirman. El espectáculo se inicia a telón corrido y con una primera acción más dancística que acrobática pero lo mejor está por llegar.  Demostración de fuerza y técnica que deja con la boca abierta a los presentes que aplauden con entusiasmo cada nuevo número. Desde tierra, sobre cuerda, sobre tela, desde el trampolín o la barra sus movimientos son precisos y espectaculares.

Pero no toda la espectacularidad queda encima del escenario, Circa también baja a platea para sorprender al público entre acrobacia y acrobacia. No hay tiempo para el aburrimiento, aquí hasta los "cambios de escena" son increíbles. Beyond también está lleno de comicidad y como sin apenas pronunciar una palabra son capaces de provocar la carcajada general.

Al acabar agradecidos, toda la platea de pie desde el primer bis, hasta el último dándoles las gracias eternas por llenar nuestra vida de fantasía y humor con uno de los imprescindibles del Grec. Un festival que debería haber dejado más espacio al mundo del circo, hay público con ganas de disfrutar y aplaudir a compañías como Circa, que dejan el listón muy alto. Bravo!

Elisa Díez. Recomana, 25 juliol 2014

______________________________________________________

La companyia australiana Circa va aconseguir ahir un gran èxit durant la primera funció de l’espectacle Beyond a la sala Ovidi Montllor del Mercat de les Flors (Barcelona), en el marc del Festival Grec. El muntatge, que inclou excel·lents números de cinta aèria, trapezi, teles i equilibrisme, es pot veure encara avui i demà dissabte 24 de juliol.

La gran actuació dels set artistes de la companyia va tenir una excel·lent resposta del públic, que va omplir les graderies i es va posar dempeus per aplaudir, durant prop de quatre minuts, al final de la gran actuació de la companyia, formada per Rowan Heydon-White, Bridie Hooper, Rudi Mineur, Kathryn O’Keefe, Skip Walker-Milne, Billie Wilson-Coffey i Paul O’Keeffe. Aquest últim nom, exartista del circ Oz, va presentar dos dels millors números de la nit (trapezi i acrobàcies amb paper).

Després que l’any passat Circa va presentar al Grec Opus, un espectacle fred i sense esperit circense, el muntatge d’ahir demostra el perquè aquesta companyia, dirigida per Yaron Lifschitz, es troba entre les millors troupes de circ del moment. Val la pena no perdre’s un espectacle divertit, atrevit, amb aires de cabaret, clàssic i alhora renovador. Ho té quasi tot.
Marcel Barrera. Recomana, 25 juliol 2014.

______________________________________________________ 

Més enllà de la bogeria

“Creuar la línia que separa el món animal de l’humà, la bogeria del seny, el somni de la lògica”. Amb aquesta intenció ens presenta la companyia australiana Circa el seu Beyond. Podria ser retòric, la veritat. Una excusa com qualsevol altra per donar coherència a una successió de salts, d’acrobàcies, de cops, d’equilibris impossibles... Sense aquesta justificació, l’obra ja seria brutal, però al llarg de l’hora i escaig de funció, aquesta línia que travessen es converteix en una mena de dramatúrgia subliminal que, efectivament, dóna un plus important a l’espectacle.

Els protagonistes, quatre dones i tres homes, són artistes circenses però, també, actors amb tot el sentit de l’humor. Ens miren, ens repten, ens adverteixen del què volen fer. I ho fan desafiant la lògica, la condició humana, el seny. Ho fan amb animalitat, amb bogeria, amb somni. Una noia carrega dos nois amb una facilitat inhumana; una altra es penja de dues cordes a vuit metres del terra i s’hi enreda fins a fer-nos perdre la noció anatòmica (què hi fa aquest peu al costat de la cara...?); la mateixa forçuda resol un cub Rubick mentre els altres col·legues (persones? animals???) se li pugen al damunt amb una curiositat indescriptible; un noi fa malabars fent volar un full de paper entre les mans, els peus, les cames, la cara, la... què és això? l’esquena? com aguanta el paper en l’esquena? uns altres pugen per barres verticals i ens brinden una dansa vertiginosa; de sobte recorren l'escenari a una velocitat sorprenent a base de salts i tombarelles en una dansa urbana gamberra i precipitada; un altre fa de clown; una assalta al públic o tots set intenten contenir els seus instints en fila, com havent de demostrar alguna cosa als espectadors, amagar els tics simiescos d’alguns, canins d’uns altres, gallinacis d’una altra... Com dient-nos: som humans. O no?

Als ritmes de cançons conegudes de tots (des de Frank Sinatra fins a Georges Brassens passant per Bonnie Tyler...), aquests esbojarrats donen regna solta a l’animal que tots tenim dins amb una exhibició de força, d’equilibri, de contorsionisme, d’equilibrisme, de ritme, de dansa, de poder, de valentia... tot dins d’un espectacle que, realment, emociona, diverteix i enamora.

Toni Polo. Recomana, 27 juliol 2104

